
తిరువనంతపురం : కాంగ్రెస్ను కుంభకోణాలు వెంటాడుతున్నాయి. కేరళ మాజీ ముఖ్యమంత్రి ఊమెన్ చాందీపై సోలార్ స్కామ్ కేసులో క్రిమినల్, విజిలెన్స్ దర్యాప్తు నిర్వహించాలని రాష్ట్ర ప్రభుత్వం నిర్ణయించింది.  2013లో ఈ కుంభకోణం వెలుగులోకి వచ్చింది. చాందీ మంత్రివర్గ సహచరులు తిరువాన్చూర్ రాధాకృష్ణన్, అర్యదాన్ మహ్మద్, కాంగ్రెస్ మాజీ ఎమ్మెల్యేలు తంపనూర్ రవి, బెన్నీ బెహనన్లపై కూడా దర్యాప్తు జరగబోతోంది. ముఖ్యమంత్రి పినరయి విజయన్ నేతృత్వంలో జరిగిన మంత్రివర్గ సమావేశంలో ఈ మేరకు నిర్ణయం తీసుకున్నారు. సోలార్ స్కామ్ కుంభకోణంపై దర్యాప్తు జరిపిన జస్టిస్ (విశ్రాంత) జి శివరాజన్ కమిషన్ సెప్టెంబరులో సమర్పించిన నివేదిక ఆధారంగా ఈ నిర్ణయం తీసుకున్నారు.ఈ కేసును వెలుగులోకి తెచ్చిన సరిత నాయర్ రాసిన లేఖ ఆధారంగా క్రిమినల్ కేసు నమోదు చేయాలని మంత్రివర్గం నిర్ణయించింది. తాను లైంగిక దోపిడీకి గురైనట్లు సరిత ఆ లేఖలో ఆరోపించారు. ఆమె తనను లైంగికంగా వేధించినవారి పేర్లను ఈ లేఖలో వివరించారు.సోలార్ స్కామ్ కేసులో సరిత నాయర్ ప్రధాన నిందితురాలు. కేరళలోని మోసపూరిత సోలార్ ఎనర్జీ కంపెనీ ‘టీమ్ సోలార్’ ఇద్దరు మహిళలను చట్ట విరుద్ధ కార్యకలాపాలకు ఉపయోగించుకున్నట్లు ఆరోపణలు ఉన్నాయి. ముఖ్యమంత్రి కార్యాలయంతో సహా చాలా మందితో రాజకీయ సంబంధాలు ఏర్పాటు చేసుకొనేందుకు వీరిని వాడుకున్నట్లు ఆరోపణలు ఉన్నాయి. చాలా మంది పలుకుబడిగలవారిని లక్షలాది రూపాయల మేరకు మోసం చేసినట్లు కేసు నమోదైంది. వ్యాపార భాగస్వాములుగా చేసుకుంటామని కానీ, సోలార్ పవర్ యూనిట్లను ఏర్పాటు చేస్తామని కానీ నమ్మబలికి, ముందుగా డబ్బులు వసూలు చేసినట్లు అభియోగాలు నమోదయ్యాయి. ఈ కేసుపై దర్యాప్తు చేసిన అప్పటి పోలీసు ఉన్నతాధికారులపై కూడా దర్యాప్తు చేయాలని జస్టిస్ శివరాజన్ కమిషన్ సిఫారసు చేసింది.

tiruvanantapuram : congressnu kumbhakonalu ventaadutunnaayi. kerala maji mukhyamantri oomen chaandiipai solar scam kesulo criminal, visilens daryaaptu nirvahinchaalani rashtra prabhutvam nirnayinchindi.  2013loo ee kumbhakonam veluguloki vachindi. chaandii mantrivarga sahacharulu tiruvanchur radhakrishnan, aryadan mahmad, congress maji emmelyelu tampanur ravi, benni behananlapai kuudaa daryaaptu jaragabotondi. mukhyamantri pinarayi vijayan netrutvamlo jarigina mantrivarga samavesamlo ee meraku nirnayam teesukunnaru. solar scam kumbhakonampai daryaaptu jaripina justis (vishraanta) ji shivarajan kamishan septembarulo samarpinchina nivedika aadhaaramgaa ee nirnayam teesukunnaru.ee kesunu veluguloki tecchina sarita nayar raasina lekha aadhaaramgaa criminal kesu namodu cheyalani mantrivargam nirnayinchindi. taanu laingika dopideeki gurainatlu sarita aa lekhalo aaropinchaaru. aame tananu laingikamgaa vedhinchinavaari paerlanu ee lekhalo vivarinchaaru.solar scam kesulo sarita nayar pradhaana nindituraalu. keralaloni mosapurita solar energy company ‘team solar’ iddaru mahilalanu chatta viruddha kaaryakalaapaalaku upayoginchukunnatlu aaropanalu unnaayi. mukhyamantri kaaryaalayamtho sahaa chala manditho rajakeeya sambandhaalu erpaatu chesukonenduku veerini vaadukunnatlu aaropanalu unnaayi. chala mandi palukubadigalavaarini lakshalaadi roopaayala meraku mosam chesinatlu kesu namodaindi. vyapara bhagaswamuluga chesukuntamani cony, solar paver unitlanu erpaatu chestamani cony nammabaliki, mundugaa dabbulu vasulu chesinatlu abhiyogaalu namodayyayi. ee kesupai daryaaptu chesina appati polisu unnataadhikaarulapai kuudaa daryaaptu cheyalani justis shivarajan kamishan sifaarasu chesindi.